钦定古今图书集成/明伦汇编/氏族典/第407卷 > 《廖用贤尚友录》 > 许劭
## 钦定古今图书集成/明伦汇编/氏族典/第407卷 > 《廖用贤尚友录》 > 许劭

按《后汉书许劭传》：“劭字子将，汝南平舆人也。少峻名节，好人伦，多所赏识。初为郡功曹，府中闻子将为吏，
莫不改操饰行。曹操微时，尝卑辞厚礼，求为己目，劭
不对。操乃胁劭，劭不得已，曰：‘君清平之奸贼，乱世之
英雄’。操大悦而去。司徒杨彪辟举方正敦朴，皆不就。
南到广陵，徐州刺史陶谦礼之甚厚。劭不自安，复投”
扬州刺史刘繇于曲阿。及孙策平吴，劭与繇南奔豫
章而卒。兄虔亦知名汝南，人称“平舆渊有二龙”焉。